b'\n_START_ARTICLE_\nNavadna melisa\n_START_SECTION_\nUporaba\n_START_PARAGRAPH_\nKot zdravilna rastlina se uporablja za laj\xc5\xa1anje oz. zdravljenje \xc5\xbeelod\xc4\x8dnih te\xc5\xbeav, napenjanja in za pomiritev._NEWLINE_Kot za\xc4\x8dimba se najve\xc4\x8dkrat uporablja kot dodatek v jedeh in pija\xc4\x8dah, v katerih ho\xc4\x8dejo dodati limonast okus oz. nadomesti uporabo limone. Tako se dodaja ribam, perutnini, solatam ..._NEWLINE_Iz melise se z dodatkom sladkorja pripravlja sirup, ki se red\xc4\x8di z vodo, da dobimo osve\xc5\xbeujo\xc4\x8d sok._NEWLINE_\xc4\x8cebelarji meliso \xc5\xbee stoletja uporabljajo za privabljanje \xc4\x8debel; nove panje zdrgnejo z melisnimi listi, saj je eteri\xc4\x8dno olje melise zelo podobno nasonovem feromonu in na \xc4\x8debele zato enako u\xc4\x8dinkuje.'